случай те трябва да са видими, когато предният фар е монтиран на превозното средство, или когато подвижна част, като капака на двигателя, е отворена.
 4.3. Оформление на маркировката за одобрение
 4.3.1. Самостоятелни фарове
 Във фигури 1—10 от приложение 2 към настоящото правило са дадени примери на оформление на маркировката за одобрение с гореспоменатите допълнителни символи.
 4.3.2. Групирани, комбинирани или взаимно вградени фарове
 4.3.2.1.
 Когато се констатира, че групирани, комбинирани или взаимно вградени фарове съответстват на изискванията на няколко правила, може да бъде поставена само една международна маркировка за одобрение, състояща се от оградена с окръжност буква „E“, следвана от отличителния номер на държавата, която е издала одобрението, и номера на одобрението. Тази маркировка за одобрение може да бъде разположена на произволно място върху групираните, комбинираните или взаимно вградените фарове, при условие че:
 4.3.2.1.1.
 тя е видима в съответствие с точка 4.2.5;
 4.3.2.1.2.
 никоя част от групираните, комбинирани или взаимно вградени фарове, излъчващи светлина, не може да бъде отстранена, без да бъде отстранена в същото време маркировката за одобрение.
 4.3.2.2.
 Идентификационният символ за всеки фар, съответстващ на всяко правило, въз основа на което е издадено одобрение, заедно със съответната серия от изменения, включваща последните основни технически изменения на правилото към момента на издаване на одобрението, и при необходимост изискваната стрелка трябва да бъдат маркирани:
 4.3.2.2.1.
 или върху подходяща повърхност на излъчване на светлина;
 4.3.2.2.2.
 или в група по такъв начин, че всеки от групираните, комбинираните или взаимно вградените фарове да може лесно да бъде идентифициран (вж. четири възможни примера в приложение 2).
 4.3.2.3.
 Размерът на компонентите на дадена маркировка за одобрение не трябва да бъде по-малък от минималния размер, определен за най-малките отделни маркировки по правилото, съгласно което е издадено одобрението.
 4.3.2.4.
 На всеки одобрен тип се присвоява номер на одобрението. Една и съща страна по договора не може да присвоява същия номер на друг тип групирани, комбинирани или взаимно вградени фарове, обхванати от настоящото правило.
 4.3.2.5.
 На фигура 11 от приложение 2 към настоящото правило са дадени примери на оформления на маркировки за одобрение за групирани, комбинирани или взаимно вградени фарове с всички гореспоменати допълнителни символи.
 4.3.3. Фарове, чиято леща се използва за различни типове предни фарове и които могат да бъдат взаимно вградени или групирани с други фарове
 Приложими са разпоредбите, посочени в точка 4.3.2 по-горе.
 4.3.3.1.
 Освен това, когато се използва една и съща леща, върху последната могат да бъдат нанесени различните маркировки за одобрение на различните типове предни фарове или комплекти фарове, при условие че основният корпус на предния фар, дори ако не може да бъде отделен от лещата, съдържа също пространството, описано в точка 3.2 по-горе, и носи маркировките за одобрение на фактическите функции.
 Ако различни типове предни фарове съдържат един и същ основен корпус, последният може да носи различните маркировки за одобрение.
 4.3.3.2.
 На фигура 12 от приложение 2 към настоящото правило са дадени примери на оформления на маркировки за одобрение, които се отнасят до случая по-горе.
 Б. ТЕХНИЧЕСКИ ИЗИСКВАНИЯ ЗА ПРЕДНИТЕ ФАРОВЕ (5)
 5. ОБЩИ СПЕЦИФИКАЦИИ
 5.1. Всеки образец отговаря на спецификациите, изложени в